**Kathryn Ann «Katee» Sackhoff** (født 8. april 1980 i Portland i Oregon) er en amerikansk skuespillerinne best kjent for sin rolle som «kaptein Kara ‘Starbuck’ Thrace» i science fiction-serien *Battlestar Galactica*.

Bakgrunn
--------

### Tidlig liv og familie

Sackhoff vokste opp i St. Helens i Oregon. Hennes mor Mary jobber med opplæring og undervisning i engelsk språk, mens faren Dennis jobber med utvikling av landområder.

### Utdannelse

Katee gikk ut med eksamen fra Sunset High School (Beaverton) i 1998. Hun deltok i svømming og ballet der, frem til hun skadet sitt høyre kne, noe som førte til at hun begynte å praktisere yoga, noe hun fortsetter med ennå.

Skuespillerkarriere
-------------------

Sackhoff har hatt roller i filmer som *Halloween: Resurrection*, og på fjernsyn som i serier som *ER* og *Cold Case*. Hun har spilt hovedrollen i science fiction-filmen *The Last Sentinel*, thrilleren *White Noise: The Light*, og filmen *How I Married My High School Crush*.

I *Battlestar Galactica*, fikk Sackhoff rollen som «Kara ‘Starbuck’ Thrace», en jagerflypilot i Koloni-flåten. I den opprinnelige serien fra 1978, var karakteren Starbuck en mann, spilt av Dirk Benedict. Seriens skaper Ronald D. Moores valg om å endre figurens kjønn har vært kontroversielt blant fansen til den opprinnelig serien, men de fleste har akseptert Sackhoffs versjon av piloten.

Sackhoff har også fått rollen som den onde bioniske «Sarah Corvus» i serien *Bionic Woman*. Sackhoff har også sørget for stemmen til en kvinnelig figur i videospillet *Halo 3*.

I åttende sesong av TV-serien 24, spiller Sackhoff dataeksperten «Dana Walsh».

Priser og nominasjoner
----------------------

**Saturn Award** (Academy of Science Fiction, Fantasy & Horror Films, USA)

* 2007 – Nominert – Best Actress in a Television Program – *Battlestar Galactica*
* 2006 – **Vinner** – Best Supporting Actress on Television – *Battlestar Galactica*
* 2004 – Nominert – Best Supporting Actress in a Television Series – *Battlestar Galactica*

Trivia
------

Sackhoff har tre tatoveringer: En, i nakken, er det kinesiske symbolet for «valg». Det andre er et kors, dette dekkes av bandasjer hver gang skuldren hennes er synlig når hun filmer *Galactica*, da det ikke er kristendom i *Battlestar Galactica*-universet. Den tredje tatoveringen er på hennes høyre framarm, og sier «bona fiscalia», noe som betur «offentlig eiendom» på latin. Denne tatoveringen er synlig i flere episoder av *Galactica*. Andre elementer fra Sackhoffs liv har blitt bygget inn i serien også: en ring som hun har på tommelen sin, har blitt beskrevet som Starbucks forlovelsesring fra «Zak Adama», og hennes beslutning om å slutte å røyke mellom sesong 2 og 3 ble speilet av karakteren hennes i serien.

Referanser
----------

1. ↑   twitter.com[Hentet fra Wikidata]
2. ↑  Katee Sackhoff, Yoga *Variety.com*, 11. juli 2006
3. ↑  Sackhoff Guests on "Bionic Woman", *SciFi.com*, 21. mars 2007
4. ↑  Katee Sachoff Biography *imdb.com*

Eksterne lenker
---------------

* (en) Offisielt nettsted Rediger på Wikidata

* (en) Katee Sackhoff – kategori av bilder, video eller lyd på Commons Rediger på Wikidata
* (en) Katee Sackhoff på Internet Movie Database Rediger på Wikidata

* (no) Katee Sackhoff hos Filmfront Rediger på Wikidata

* (sv) Katee Sackhoff i Svensk Filmdatabas Rediger på Wikidata

* (da) Katee Sackhoff på Scope Rediger på Wikidata

* (fr) Katee Sackhoff på Allociné Rediger på Wikidata

* (en) Katee Sackhoff på AllMovie Rediger på Wikidata

* (en) Katee Sackhoff hos Turner Classic Movies Rediger på Wikidata

* (en) Katee Sackhoff hos Rotten Tomatoes Rediger på Wikidata

* (en) Katee Sackhoff hos TV Guide Rediger på Wikidata

* (en) Katee Sackhoff hos The Movie Database Rediger på Wikidata
* (en) Katee Sackhoff hos TV.com
* Tuned in Interview with Ronald D. Moore Arkivert 8. desember 2011 hos Wayback Machine.
* Katee Sackhoff interview at The Scifi World

|  |  |
| --- | --- |
| Oppslagsverk/autoritetsdata | Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NLA **·** NKC **·** BNE
 |